b'\n_START_ARTICLE_\n\xc4\x80r\xc4\x8dijs Mauntbatens Vindzors\n_START_SECTION_\nDzim\xc5\xa1ana\n_START_PARAGRAPH_\n\xc4\x80r\xc4\x8dijs Harisons Mauntbatens Vindzors ir prin\xc4\x8da Harija un vi\xc5\x86a sievas, biju\xc5\xa1\xc4\x81s aktrises, Meganas M\xc4\x81rklas d\xc4\x93ls. Vi\xc5\x86\xc5\xa1 piedzima 2019.\xc2\xa0gada 6.\xc2\xa0maij\xc4\x81 pulksten 05:26 BST (04:26 UTC). Dzim\xc5\xa1anas vieta netiek izpausta. P\xc4\x93c mediju versijas t\xc4\x81 var\xc4\x93tu b\xc5\xabt p\xc4\x81ra m\xc4\x81j\xc4\x81s Frogmore Cottage vai ar\xc4\xab k\xc4\x81d\xc4\x81 Londonas slimn\xc4\xabc\xc4\x81. Par godu jaundzimu\xc5\xa1ajam vair\xc4\x81kas noz\xc4\xabm\xc4\xabgas vietas tika izgaismotas da\xc5\xbe\xc4\x81d\xc4\x81s kr\xc4\x81s\xc4\x81s, tostarp Niag\xc4\x81ras \xc5\xabdenskritums, CN tornis un Londonas acs. Vi\xc5\x86a v\xc4\x81rds tika pazi\xc5\x86ots 2019.\xc2\xa0gada 8.\xc2\xa0maij\xc4\x81._NEWLINE_Mauntbatens Vindzora c\xc4\x93lies no Britu karalisk\xc4\x81s \xc4\xa3imenes (no t\xc4\x93va puses) un no Amerikas darba \xc4\xbcau\xc5\xbeu klases (no m\xc4\x81tes puses). Vi\xc5\x86\xc5\xa1 ir pirmais pusamerik\xc4\x81nis un pirmais multirases mazulis Britu monarhijas v\xc4\x93stur\xc4\x93. Vi\xc5\x86\xc5\xa1 ir gan Apvienot\xc4\x81s Karalistes pilsonis, gan Amerikas Savienoto Valstu pilsonis.'